Erlend Elias: – Jeg er kreftfri
Det var 16. mai at Erlend Elias Bragstad fortalte om sykdommen og dødsangsten hos God Kveld Norge. – Det er testikkelkreft, og jeg har blitt operert. Jeg har blitt rammet av dødsangst. Det har slitt veldig på meg, fortalte kjendisstylisten. Torsdag kveld skriver han imidlertid på bloggen sin at han etter et legebesøk onsdag fikk den gledelige beskjeden: Han er kreftfri. «Jeg har gått i flere uker og trodd at jeg skulle dø, så alt er forandret for min del, verdisynet, tanken på hva jeg drømmer om og hvor jeg vil og hva jeg ønsker å oppnå. Jeg var hos legen i går og fikk vite de endelige svarene, og jeg kan nå takke alle dere som har bedt for meg og ønsket meg alt godt, tumoren er fjernet, det var ikke spredning og jeg er kreftfri!!!», skriver 32-åringen. Kjendisstylisten forteller videre at han skal tilbake på kontroll om tre måneder, og at han inntil da skal ta det rolig og «ta innover seg at han har fått livet i gave». Har du lest? Avicii: – Jeg føler meg som en 45-åring
Kjendisstylisten som åpenhjertig fortalte om testikkelkreftdiagnosen for to uker siden, melder nå at han er kreftfri.